CELEX: 32021D1311
Language: bg
Date: 2021-07-30 00:00:00
Title: Решение за изпълнение (ЕС) 2021/1311 на Комисията от 30 юли 2021 година за признаване на Hrvatski Registar Brodova (Хърватския корабен регистър) като класификационна организация за плавателни съдове по вътрешните водни пътища в съответствие с Директива (ЕС) 2016/1629 на Европейския парламент и на Съвета

9.8.2021   
               
               
                  BG
               
               
                  Официален вестник на Европейския съюз
               
               
                  L 284/17
               
            
         РЕШЕНИЕ ЗА ИЗПЪЛНЕНИЕ (ЕС) 2021/1311 НА КОМИСИЯТА
         от 30 юли 2021 година
         за признаване на Hrvatski Registar Brodova (Хърватския корабен регистър) като класификационна организация за плавателни съдове по вътрешните водни пътища в съответствие с Директива (ЕС) 2016/1629 на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива (ЕС) 2016/1629 на Европейския парламент и на Съвета от 14 септември 2016 г. за установяване на техническите изисквания за плавателните съдове по вътрешните водни пътища, за изменение на Директива 2009/100/ЕО и за отмяна на Директива 2006/87/ЕО (1), и по-специално член 21, параграф 1 от нея,
         след консултации с комитета, създаден съгласно член 7 от Директива 91/672/ЕИО на Съвета от 16 декември 1991 г. относно взаимното признаване на национални свидетелства за капитани на речни кораби за превоз на стоки и пътници по вътрешни водни пътища (2),
         като има предвид, че:
         
                     (1)
                  
                  
                     Хърватия е представила на Комисията заявление за признаването на Hrvatski Registar Brodova (наричан по-нататък „HRB“) като класификационна организация в съответствие с Директива (ЕС) 2016/1629.
                  
               
                     (2)
                  
                  
                     Хърватия също така е представила необходимата информация и документация, за да може Комисията да провери дали са изпълнени критериите за признаване.
                  
               
                     (3)
                  
                  
                     Тъй като Централната комисия за корабоплаване по Рейн (ЦККР) е натрупала значителен експертен опит в разработването и актуализирането на технически изисквания за плавателните съдове по вътрешните водни пътища и за да се насърчи разработването на единни изисквания в тази област, Комисията поиска от секретариата на ЦККР да представи доклад, насочен към улесняване на техническия анализ на данните, засягащи HRB.
                  
               
                     (4)
                  
                  
                     Комисията, след като извърши оценка на информацията и документацията, придружаващи заявлението за признаване, при която взе предвид доклада, изготвен от секретариата на ЦККР, стигна до заключението, че HRB отговаря на критериите, определени в приложение VI към Директива (ЕС) 2016/1629,
                  
               ПРИЕ НАСТОЯЩОТО РЕШЕНИЕ:
         
            Член 1
            Hrvatski Registar Brodova се признава за класификационна организация в съответствие с Директива (ЕС) 2016/1629.
         
         
            Член 2
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            
         
         
            Съставено в Брюксел на 30 юли 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 252, 16.9.2016 г., стр. 118.
         
            (2)  ОВ L 373, 31.12.1991 г., стр. 29.